A rovarok szerkezetéről. 



— Rövid ismertetés. — 



A természetrajz elemeit nálunk már az elemi iskolákban kez- 

 dik tanítani. Mégis hány meg hány mivelt ember van, a ki a ter- 

 mészetrajz elemeiben minden lépten-nyomon oly hiányos ismerete- 

 ket árul el, hogy akkora tájékozatlanság, péld. a szépirodalom 

 vagy a történelem terén az illetőre nézve minden mivelt társaság- 

 ban bizony megszégyenítő volna. A nagy városok falai között élő 

 embereknél az efféle már fel sem tűnik ; ezeknél biztosra vehetjük, 

 hogy péld. arra az egyszerű kérdésre : hány lába van egy bogár- 

 nak? talán a századik sem tudna helyesen megfelelni. De az egy 

 kissé mégis csak különös, hogy néha olyanok is, a kik már hiva- 

 tásuknál fogva folyvást a szabad természettel érintkeznek, az őket 

 környékező természet tárgyairól és tüneményeiről a legtévesebb 

 vagy épen semmi ismeretekkel sem birnak. 



Kivált a rovarvilág, mely minden újuló tavaszszal mintegy 

 varázsütésre megjelenik és hegyet-völgyet, vizet és levegőt bené- 

 pesít, de a melynek csodálatos tüneményei az egyes rovarok ki- 

 csinysége és fürgesége miatt nem oly könnyen ötlenek mindenki- 

 nek a szemébe, általában igen rosszul és hiányosan van ismerve. 

 Pedig a rovarok ismerete nemcsak az általános tudás, hanem a 

 gyakorlati élet szempontjából is igen fontos. A gazda és erdész, a 

 kertész és szőlőmivelő mindenütt ott találja magával szemben a 

 kártékony rovarokat, a melyek fáradságának eredményét pusztulás- 

 sal fenyegetik. Nem ismervén az apró ellenségeket, tehetetlenül 

 kénytelen tűrni kártételeiket, a melyeket aztán a legtöbbször vagy 

 az időjárásnak, vagy a gondviselésnek szokott felróni. 



Abból a feltevésből indulva ki, hogy olvasóink között talán 

 akadni fog egyik-másik, a ki az eddig figyelmére sem méltatott ro- 

 varokkal valamivel közelebbről megismerkedni szándékozik, a kö- 

 vetkező sorokban megkísértjük a rovarok szerkezetének általános 

 jellemzését a lehető rövidséggel bemutatni. Meg kell jegyeznünk, 

 hogy e czikkecske nem szakemberek számára van írva, hanem 

 csakis tájékoztató bevezetésül akar szolgálni azok számára, a kik a 

 rovartan első elemeivel megismerkedni óhajtanak. 



